IMISLab/GreekWikipedia huggingface dataset:
Βάρη Σύρου

Η Βάρη είναι ένα από τα μεγαλύτερα χωριά και το παλαιότερο της Σύρου. Βρίσκεται στο νοτιοανατολικό άκρο του νησιού και απέχει 9 χιλιόμετρα από την πρωτεύουσα Ερμούπολη.

 Στο χωριό ανακαλύφθηκαν ρωμαϊκοί τάφοι και ερείπια προϊστορικού οικισμού (4.000-3.000 π.Χ.). Επίσης, στον όρμο της Βάρης έχει χτιστεί ένας χαρακτηριστικός πύργος που ανήκει στην οικογένεια Γουλανδρή και δημιουργεί μεσαιωνική ατμόσφαιρα. Η αγροτική ζωή είναι ιδιαίτερα ανεπτυγμένη, κάτι που διακρίνεται από τον κάμπο με τις καλαμιές, τα μαγκανοπήγαδα, τα αγροτόσπιτα, τις στέρνες και τις σύγχρονες καλλιέργειες. Η περιοχή έχει αναπτυχθεί και τουριστικά, καθώς λειτουργούν καφετέριες, ταβέρνες και ξενοδοχεία τόσο στη Βάρη όσο και στις μικρές παραλίες γύρω από αυτή (Φάμπρικα, Σαντορινιούς). Κατά τη διάρκεια του καλοκαιριού διοργανώνονται στο χωριό διάφορες πολιτιστικές, καλλιτεχνικές και αθλητικές εκδηλώσεις. Στη Βάρη γεννήθηκε ο ρωμαιοκαθολικός αρχιεπίσκοπος Κέρκυρας Αντώνιος Βαρθαλίτης (1924-2007). Διοικητικά ανήκει στη Δημοτική Ενότητα Ποσειδωνίας, η οποία υπάγεται στον Δήμο Σύρου - Ερμούπολης. Πριν το Πρόγραμμα Καλλικράτης, υπαγόταν στον Δήμο Ποσειδωνίας. Σύμφωνα με την απογραφή του 2011, στην περιοχή ζουν σήμερα 1.584 κάτοικοι. Η πορεία του πληθυσμού: Δήμος Σύρου - Ερμούπολης Αρχειοθετήθηκε 2013-05-24 στο Wayback Machine. Siros.gr Αρχειοθετήθηκε 2017-09-13 στο Wayback Machine.
Γκαμπριέλε Ντ' Ανούντσιο

Ο Γκαμπριέλε Ντ' Αννούντσιο (Gabriele D'Annunzio, 12 Μαρτίου 1863 – 1 Μαρτίου 1938) ήταν Ιταλός ποιητής, δημοσιογράφος, δραματουργός, και στρατιώτης κατά την διάρκεια του Α΄ Παγκοσμίου Πολέμου. Ήταν επιφανής Ιταλός εθνικιστής. Ο ρόλος του στην πολιτική είναι αμφιλεγόμενος λόγω την επιρροής του στον ιταλικό φασισμό και της ιδιότητάς του ως υποτιθέμενου προπομπού του Μπενίτο Μουσολίνι.Υπήρξε ένας από τους περιφημότερους ποιητές της εποχής του, επηρέασε γενιές Ιταλών συγγραφέων και προκάλεσε έντονες εντυπώσεις σε όλη την Ευρώπη.Για την αεροπορική του δράση στον Α΄ Παγκόσμιο Πόλεμο, που του στοίχισε την απώλεια της όρασης από το ένα μάτι, την προπαγανδιστική του πτήση υπεράνω της εχθρικής Βιέννης και την εν συνεχεία κατάληψη του Φιούμε (σήμερα Ριέκα), που οργάνωσε και εκτέλεσε επί κεφαλής ατάκτων, θεωρήθηκε εθνικός ήρωας της Ιταλίας. Η ποιητική του φήμη συναγωνιζόταν αυτήν των ερωτικών και συγγραφικών σκανδάλων του.

 Ποιητικές συλλογέςCanto novo (Νέο τραγούδι, 1882) Elegie romane (Ρωμαϊκά ελεγεία, 1892) Poema paradisiaco (Παραδείσιο ποίημα, 1893) Laudi del cielo, del mare, della terra e degli eroi (Ύμνοι του ουρανού, της θάλασσας, της γης και των ηρώων, 1903–1912)ΤραγωδίεςLa città morta (Η νεκρή πόλη, 1899) La Gioconda (Τζοκόντα, 1899) Francesca da Rimini (Φραντσέσκα ντα Ρίμινι, 1902) L'Etiopia in fiamme (Η Αιθιοπία στις φλόγες, 1904) La figlia di Jorio (Η κόρη του Ιόριο, 1904) La fiaccola sotto il moggio (Ο λύχνος υπό τον μόδιον, 1905) La nave (Το πλοίο, 1908) Fedra (Φαίδρα, 1909) Le Martyre de Saint-Sébastien (γαλλ. Το μαρτύριο του Αγίου Σεβαστιανού, 1911)ΜυθιστορήματαIl piacere (Η ηδονή, 1889) Giovanni Episcopo (1891) ― ελλην. μετάφρ. Πέτρος Πικρός, "ΘΕΩΡΙΑ" L'innocente (Ο αθώος, 1892) ― ελλην. μετάφρ. Στ. Πρωταίος, "ΜΑΓΓΑΝΙΑ" Il trionfo della morte (Ο θρίαμβος του θανάτου, 1894) Le vergini delle rocce (Οι παρθένες των βράχων, 1895) Il fuoco (Η φωτιά, 1900) Forse che sì forse che no (Ίσως ναι, ίσως όχι, 1910)ΔιηγήματαTerra vergine (Παρθένα γη, 1882) Le novelle della Pescara (Τα διηγήματα της Πεσκάρας, 1884–1886) ― ελλην. μετάφρ. Γερ. Σπαταλάς, "ΧΑΡΑΥΓΗ" Cabiria - 1912 , Σεναριογράφος D'Annunzio, 1985 σκηνοθεσία Σέρτζιο Νάσκα, ταινία για τις ρομαντικές σχέσεις του ποιητή L'innocente, 1976, σκηνοθεσία Λουκίνο Βισκόντι, ταινία βασισμένη στο έργο του L'innocente (Ο αθώος, 1892)
Μίχαου Σπακ

Ο Μίχαου Σπακ (πολωνικά: Michał Szpak) (γενν. 26 Νοεμβρίου 1990) είναι Πολωνός τραγουδιστής, ο οποίος απέκτησε φήμη στην εναρκτήρια σεζόν του πολωνικού X Factor το 2011. Στις 12 Μαΐου 2016, ο Σπακ εκπροσώπησε την Πολωνία στον Διαγωνισμό Τραγουδιού Eurovision 2016 στη Στοκχόλμη της Σουηδίας, με το τραγούδι «Color of Your Life».

 Ο Σπακ εκπροσώπησε την Πολωνία στον Διαγωνισμό Τραγουδιού Eurovision 2016 στη Στοκχόλμη της Σουηδίας με το τραγούδι «Color of Your Life». Ήταν νικητής στον εθνικό τελικό της Πολωνίας, όπου επιλέχθηκε μέσω τηλεψηφοφορίας. Οι Πολωνοί τηλεθεατές μπορούσαν να δώσουν μόνο μία ψήφο για κάθε αγαπημένο τραγουδιστή από έναν μόνο αριθμό τηλεφώνου. Κέρδισε την παγκοσμίου φήμης Πολωνή ερμηνεύτρια Μάργκαρετ, η οποία ήρθε δεύτερη, και μια άλλη έμπειρη τραγουδίστρια, την Εντίτα Γκούρνιακ, η οποία βγήκε τρίτη. Αυτή ήταν η πρώτη φορά που η Πολωνία πραγματοποίησε διαγωνισμό για να επιλέξει τη συμμετοχή της από την επιστροφή της το 2014. Το σόου προεπιλογής της Eurovision πραγματοποιήθηκε στις 5 Μαρτίου 2016 στα κεντρικά γραφεία του TVP στη Βαρσοβία και παρουσιάστηκε από τον Άρτουρ Όζεχ. Το πολωνικό κοινό επέλεξε τον Σπακ και το τραγούδι συμμετοχής του με τίτλο «Color of Your Life», με τον Σπακ να κερδίζει συντριπτικά με το 35,5% των ψήφων. «Θα ήθελα να πάρω μέρος στη Eurovision, να αντιμετωπίσω τους Ευρωπαίους καλλιτέχνες και να παρουσιάσω την είσοδο που πιστεύω ότι θα αφήσει μεγάλο συναισθηματικό στίγμα σε όλους», δήλωσε ο Σπακ. Για να προωθήσει τη συμμετοχή του στο Διαγωνισμό Τραγουδιού Eurovision, ο Σπακ έλαβε μέρος στην περιοδεία συναυλιών της Eurovision στο Λονδίνο (17 Απριλίου 2016), στο Τελ Αβίβ (12 Απριλίου 2016), στο Άμστερνταμ (9 Απριλίου 2016) και αργότερα στην Πορτογαλία.Στις 12 Μαΐου, ο Σπακ εμφανίστηκε στο πρώτο μισό του δεύτερου ημιτελικού της Eurovision. Μετά τη ζωντανή ερμηνεία του «Color of Your Life» στον ημιτελικό πέρασε στον μεγάλο τελικό. Στις 14 Μαΐου ερμήνευσε στη 12η θέση στη σειρά μεταξύ των διαγωνιζομένων της Eurovision, ανάμεσα στη Γαλλία και στην Αυστραλία. Συνολικά, ο Σπακ κέρδισε την 3η θέση από τη δημόσια τηλεψηφοφορία και κατέληξε να επωφεληθεί από το νέο σύστημα ψηφοφορίας. Παρά το γεγονός ότι ήταν δεύτερος από το τέλος με τις ψήφους των κριτικών επιτροπών, έκανε άλμα από τους 7 βαθμούς στους 229 βαθμούς όταν προστέθηκαν οι ψήφοι του κοινού και τερμάτισε 8ος στη γενική βαθμολογία. Επίσημος ιστότοπος (πολωνικά)
Σιδηροδρομική γραμμή Τιθορέας - Μπράλου - Λιανοκλαδίου

Η Σιδηροδρομική Γραμμή Τιθορέας - Μπράλου - Λιανοκλαδίου είναι μία δευτερεούσα γραμμη της σιδηροδρομικής γραμμής Αθήνας - Λειανοκλαδίου του ΟΣΕ, η οποία συνδέει τον Σιδηροδρομικό Σταθμό Τιθορέας με τον Σιδηροδρομικό Σταθμό Λειανοκλαδίου μέσω της ορεινού περάσματος του Μπράλου, το οποίο αποτελούσε την παλαιά χάραξη του τμήματος από την Τιθορέα μέχρι το Λιανοκλάδι, από τις 18/4/1908 έως τις 10/2/2018, οπότε διεκόπη η λειτουργία της γραμμής λόγω της έναρξης της νέας διπλής σιδηροδρομικής γραμμής υψηλών ταχυτήτων Τιθορέας - Λιανοκλαδίου μέσω της σήραγγας Καλλιδρόμου, απετέλεσε τμήμα του βασικού σιδηροδρομικού άξονα της χώρας.Τέθηκε ξανά σε υπηρεσία στον ΟΣΕ στις 15/7/2018, ως τμήμα της σύνδεσης της Αθήνας με το Λιανοκλάδι (αμαξοστοιχία 1520). Οι σταθμοί είναι: Αθήνα-ΣΚΑ-Οινόη-Τανάγρα-Θήβα-Αλίαρτος-Υψηλάντης-Αλαλκομεναί-Λειβαδειά-Χαιρώνεια-Δαύλεια-Παρόρι-Κηφισσός-Τιθορέα-Αμφίκλεια-Λιλαία-Μπράλλος-Γοργοπόταμος-Λιιανοκλάδι. Η διαδρομή καλύπτεται σε 51 λεπτά Στις 11 Μαρτίου 2021 η γραμμή χαρακτηρίστηκε από τον ΟΣΕ ως τοπική και τουριστική.

 Η γραμμή εξυπηρετείται από τις αυτοκινητάμαξες σειράς 560. Τιθορέα (ανταπόκριση με γραμμή Αθηνών - Θεσσαλονίκης και Αθηνών - Καλαμπάκας) Αμφίκλεια (2ώρες και 13 λεπτά από Αθήνα) Λιλαία (2ώρες και 18 λεπτά από Αθήνα) Μπράλος (2ώρες και 26 λεπτά από Αθήνα) Γοργοπόταμος: (2 ώρες και 49 λεπτά από Αθήνα, προαιρετική στάση) Λιανοκλάδι (ανταπόκριση με γραμμή Αθηνών - Θεσσαλονίκης και Αθηνών - Καλαμπάκας) Τιθορέα - Χ.Σ. 167+300 - Σταθμός Παρνασσός (Ανισόπεδη Διάβαση Μοδίου, έως το 1995) - Αμφίκλεια - Χ.Σ. 181+300 (Γέφυρα Κομοπίλι), - Λιλαία - Χ.Σ. 193+500 - Μπράλος - Χ.Σ. 200+550 (Σήραγγα Μπράλου - Γέφυρα Παπαδιάς) - Σταθμός Ελευθεροχώρι (έως το 2006) - Χ.Σ. 201+500 (Γέφυρα Ασωπού) - Σταθμός Ασωπός (έως το 2006) - Στάση Tραχίνα (Χ.Σ. 210+800, Γέφυρα Καταράκτη) - Σταθμός Αρπίνη (έως το 2006) - Γέφυρα Γοργοποτάμου - Γοργοπόταμος (κλειστή, προβλέπεται ετήσιο άνοιγμα της κατά τον εορτασμό της ανατίναξης της γέφυρας Γοργοποτάμου στις 25 Νοεμβρίου 1942) - Σταθμός Φον Στούντνινζ(επί Γερμανικής Κατοχής) - Στάση Σπερχειός 216+900 - Χ.Σ. 222+200 - Λειανοκλάδι 14/6/1966: Σύγκρουση Εμπορικών αμαξοστοιχιών 3044 και 3053 μεταξύ Κομομπιλίου και Λιλαίας με 4 νεκρούς 27/9/2018: στις 07.55΄, η αμαξοστοιχία 1511 που εκτελούσε τοπικό δρομολόγιο στην παλαιά γραμμή του Μπράλου, συγκρούστηκε με Ι.Χ. αυτοκίνητο, το οποίο παραβίασε τις κατεβασμένες μπάρες ισόπεδης φυλασσόμενης διάβασης, λίγο έξω από τον Σταθμό της Τιθορέας (AΣΙΔ Μοδίου, σταθμός Παρνασσού). Στο Ι.Χ. αυτοκίνητο επέβαιναν τέσσερα άτομα, εκ’ των οποίων το ένα έχασε τη ζωή του επί τόπου ενώ τα υπόλοιπα τρία απεγκλωβίστηκαν από συνεργείο της Πυροσβεστικής και μεταφέρθηκαν στο Νοσοκομείο Λαμίας. Δρομολόγια ΤΡΑΙΝΟΣΕ Συνοπτικά δρομολόγια εσωτερικού ΟΣΕ διαφόρων ετών Θεματικό Τρένο στη Φθιώτιδα Ομάδα στο Facebook Εκπολιτιστικός Σύλλογος Μπράλου
Βάασλαντ-Μπέβερεν

Η Βάασλαντ-Μπέβερεν είναι μια βελγική ποδοσφαιρική ομάδα που αγωνίζεται στην πρώτη κατηγορία του πρωταθλήματος Βελγίου. Προέρχεται από την ένωση δύο διαφορετικών ποδοσφαιρικών συλλόγων το 2010, για οικονομικούς λόγους, της Ρεντ Σταρ Βάασλαντ και της ΚΣΚ Μπέβερεν. Το στάδιο της βρίσκεται στην πόλη Μπέβερεν, στην ανατολική Φλάνδρα.

 Από την ίδρυση του συλλόγου μέχρι και το 2004, η Ρεντ Σταρ Βάασλαντ αγωνιζόταν στις χαμηλότερες κατηγορίες του Βελγίου. Κατάφερε να προβιβαστεί στη δεύτερη κατηγορία τη σεζόν 2003-2004, τερματίζοντας πρώτη στην τρίτη κατηγορία, και 7 χρόνια αργότερα να φτάσει στην πρώτη κατηγορία, όπου και αγωνίζεται μέχρι σήμερα. Καλύτερη θέση που έχει κατακτήσει στην πρώτη κατηγορία είναι η 13η, τη σεζόν 2012-2013. Η καλύτερη της πορεία στο κύπελλο Βελγίου ήταν το 2007-2008, όταν έφτασε στη φάση των 16 όπου αποκλείστηκε από την Άντερλεχτ. Σημείωση: Οι σημαίες αφορούν την εθνική ομάδα, σύμφωνα με τους κανόνες επιλεξιμότητας της FIFA. Οι παίκτες μπορεί να κατέχουν περισσότερες ιθαγένειες εκτός FIFA.
Αντρέ Βιζέρ

Ο Αντρέ Βιζέρ (André Viger, 27 Σεπτεμβρίου 1952 - 1 Οκτωβρίου 2006) ήταν Γαλλοκαναδός παραολυμπιονίκης και μαραθωνοδρόμος. Έλαβε μέρος σε πέντε συνεχείς Παραολυμπιακούς Αγώνες από το 1980 ως το 1996, κερδίζοντας τρία χρυσά, 4 αργυρά και 3 χάλκινα μετάλλια.

 Γεννήθηκε στο Γουίνδσορ του Οντάριο και μεγάλωσε στο Σέρμπρουκ του Κεμπέκ. Έχασε τη χρήση των ποδιών του λόγω ενός τροχαίου ατυχήματος, που έπαθε όταν ήταν 20 χρονών. Το 1984 κέρδισε στο μαραθώνιο της Βοστώνης, στον αγώνα για αθλητές με ειδικές ανάγκες, ξανακερδίζοντας το 1986 και το 1987. Το 1987 έγινε ιππότης του Εθνικού Τάγματος του Κεμπέκ και δύο χρόνια αργότερα Αξιωματικός του Τάγματος του Καναδά, με το αιτιολογικό ότι κατάφερε να ενθαρρύνει νεαρούς αθλητές και να αποτελεί πρότυπο για τη νεολαία.Το 2005, εντάχθηκε στην Αίθουσα της Δόξας των Παραολυμπιακών Αγώνων (Paralympic Hall of Fame). Μετά την αποχώρησή του από τον αθλητισμό, ξεκίνησε μια εταιρεία κατασκευής αναπηρικών αμαξιδίων. Πέθανε από καρκίνο, το 2006.
Γίγαντες (μυθολογία)

Κατά την Ελληνική Μυθολογία οι αναφερόμενοι Γίγαντες φέρονται να γεννήθηκαν από το σώμα της Γης όταν έσταξε πάνω του αίμα από την πληγή του Ουρανού μετά τον ακρωτηριασμό που υπέστη από τον Κρόνο. .(βλ. Ησ. Θεογ. 178-186). Με τον ίδιο τρόπο γεννήθηκαν και οι Ερινύες και οι Μέλιες Νύμφες (βλ. ό.π. 178-187).

 Οι Γίγαντες ήταν όντα τρομακτικά και υπερφυσικά. Είχαν μορφή ανθρώπου αλλά ήταν τρομεροί στην όψη, πελώριοι στο ανάστημα και ακαταμάχητοι στη δύναμη. Το σώμα τους ήταν φολιδωτό και κατέληγε σε ουρά σαύρας. Είχαν πυκνά μαλλιά και μακριά γένια. Στα τριχωτά χέρια τους κρατούσαν μακριά και λαμπερά ακόντια. Μολονότι είχαν θεϊκή καταγωγή ήταν θνητοί ή τουλάχιστον για να σκοτωθούν έπρεπε να χτυπηθούν ταυτόχρονα από ένα θεό και ένα θνητό. Άλλες παραδόσεις έλεγαν ότι κάποιοι από τους Γίγαντες ήταν αθάνατοι όσο πατούσαν στο έδαφος όπου είχαν γεννηθεί. Επικρατέστερο μέρος για τη γέννησή τους είναι η Παλλήνη της Χαλκιδικής, μια περιοχή εξαιρετικά άγρια. Οι Γίγαντες ήταν πολύ περισσότεροι από τους Τιτάνες, τους Κύκλωπες και τους Εκατόγχειρες. Υπολογίζονται γύρω στους εκατό. Κατοικούσαν στις δυτικές ακτές του Ωκεανού όπου συχνά τους επισκέπτονταν οι θεοί και έπαιρναν μέρος στα συμπόσιά τους. Αυτό γινόταν στις γιορτές όταν οι Γίγαντες πρόσφεραν εκατόμβες. Ακόμα και στο δρόμο, όταν τους συναντούσαν οι θεοί, πήγαιναν μαζί τους. Παρόλα αυτά, κάποτε ήρθαν σε σύγκρουση μαζί τους, την περίφημη Γιγαντομαχία. Η δύναμη των Γιγάντων ήταν αφάνταστη. Μπορούσαν να ξεκολλούν με ευκολία βράχους ολόκληρους και να τους εκσφενδονίζουν μακριά.
NGC 1261

Το NGC 1261 ή Caldwell 87 είναι σφαιρωτό σμήνος στον αστερισμό Ωρολόγιον τον οποίο ανακάλυψε ο αστρονόμος James Dunlop το 1826. Έχει φαινόμενο μέγεθος +8,3 και απέχει από τη Γη περίπου 54.000 έτη φωτός.

 Δεδομένα για το NGC 1261 στα NGC/IC Database (Αγγλικά), SIMBAD (Αγγλικά), NASA Extragalactic Database (Αγγλικά), SEDS (Αγγλικά) και VizieR Service (Αγγλικά) Εικόνες του NGC 1261 στο Aladin (Αγγλικά) και στο SkyView (Αγγλικά) Πολυμέσα σχετικά με το θέμα NGC 1261 στο Wikimedia Commons
Βαθιά οικολογία

Η βαθιά οικολογία (Deep Ecology) είναι μια σύγχρονη σχολή οικολογικής φιλοσοφίας σύμφωνα με την οποία η ανθρώπινη ύπαρξη δεν αποτελεί τίποτα παρά μόνο ένα έμβιο ον στον πλανήτη, το οποίο και δεν έχει παραπάνω δικαιώματα από τα υπόλοιπα.Αυτή η φιλοσοφία είναι ένα σημαντικό θεμέλιο για τη σκέψη για την οικολογική πολιτική, την πνευματικότητα και την ψυχολογία. Ακριβώς αντίθετη φιλοσοφική θεώρηση της βαθιάς οικολογίας θεωρείται η ρηχή οικολογία (Shallow Ecology).

 Η χρήση του όρου βαθιά οικολογία ξεκίνησε το 1972 με τον Νορβηγό φιλόσοφο Άρνε Νες, ο οποίος, μαζί με τον Αμερικανό περιβαλλοντολόγο George Sessions, ανέπτυξε μια πλατφόρμα οκτώ οργανωτικών αρχών για το κοινωνικό κίνημα της βαθιάς οικολογίας. Ο Άρνε Νες υποστήριξε ότι οι συμβατικές περιβαλλοντικές συζητήσεις και οι προσπάθειες μεταρρύθμισης αντιμετωπίζουν μόνο επιφανειακά τα προβλήματα. Ο ίδιος υποστήριξε ότι, αντίθετα, θα πρέπει να διερευνήσουμε βαθιά, εμπλέκοντας θεμελιώδεις κοσμοθεωρίες που διαμορφώνουν τις ιδέες και τις πρακτικές μας σχετικά με το ζήτημα της οικολογίας. Το κεντρικό πρόβλημα που αποκαλύπτει αυτή η διερεύνηση είναι ο ανθρωποκεντρισμός, μια άποψη ότι είμαστε ξεχωριστοί και ανώτεροι από τη φύση. Οι υποστηρικτές της βαθιάς οικολογίας πιστεύουν ότι ο κόσμος δεν υπάρχει ως πόρος για την ελεύθερη εκμετάλλευση του από τους ανθρώπους. Η ηθική της βαθιάς οικολογίας υποστηρίζει ότι ένα ολόκληρο σύστημα είναι ανώτερο από οποιοδήποτε από τα μέρη του. Παρουσιάζουν μια πλατφόρμα οκτώ αρχών για να διευκρινίσουν τους ισχυρισμούς τους: Η ευημερία και η άνθηση της ανθρώπινης και μη ανθρώπινης ζωής στη Γη έχουν αξία από μόνα τους (συνώνυμα: εγγενής αξία, εγγενής αξία). Αυτές οι αξίες είναι ανεξάρτητες από τη χρησιμότητα του μη ανθρώπινου κόσμου για ανθρώπινους σκοπούς. Ο πλούτος και η ποικιλομορφία των μορφών ζωής συμβάλλουν στην πραγματοποίηση αυτών των αξιών και είναι επίσης αξίες από μόνες τους. Οι άνθρωποι δεν έχουν κανένα δικαίωμα να μειώσουν αυτόν τον πλούτο και την ποικιλομορφία εκτός από την ικανοποίηση ζωτικών ανθρώπινων αναγκών. Η άνθηση της ανθρώπινης ζωής και πολιτισμών είναι συμβατή με μια σημαντική μείωση του ανθρώπινου πληθυσμού. Η άνθηση της μη ανθρώπινης ζωής απαιτεί τέτοια μείωση. Η σημερινή ανθρώπινη παρέμβαση στον μη ανθρώπινο κόσμο είναι υπερβολική και η κατάσταση επιδεινώνεται γρήγορα. Οι πολιτικές πρέπει να αλλάξουν. Αυτές οι πολιτικές επηρεάζουν βασικές οικονομικές, τεχνολογικές και ιδεολογικές δομές. Η κατάσταση θα είναι πολύ διαφορετική από εδώ και στο εξής. Η ιδεολογική αλλαγή είναι κυρίως η εκτίμηση της ποιότητας ζωής (κατοικία σε καταστάσεις έμφυτης αξίας) και όχι η τήρηση ενός ολοένα υψηλότερου βιοτικού επιπέδου. Θα υπάρξει βαθιά συνειδητοποίηση της διαφοράς μεταξύ της ποσότητας και της ποιότητας. Όσοι εγγραφούν στα προηγούμενα σημεία έχουν υποχρέωση άμεσα ή έμμεσα να προσπαθήσουν να εφαρμόσουν τις απαραίτητες αλλαγές.
Αγίασμα Καβάλας

Το Αγίασμα (μέχρι το 1926 Κουρί ή Κουρί Χουμαγιούν) είναι χωριό του Δήμου Νέστου της περιφερειακής ενότητας Καβάλας, στην περιφέρεια Ανατολικής Μακεδονίας και Θράκης. Βρίσκεται στην πεδιάδα του Νέστου. Τρία χιλιόμετρα από το Αγίασμα βρίσκεται ο Κρατικός Αερολιμένας Καβάλας «Μέγας Αλέξανδρος». Σύμφωνα με την απογραφή του 2021 είχε 750 κατοίκους, από 843 το 2011. Στην τοπική κοινότητα Αγιάσματος ανήκει και ο οικισμός Παραλία Αγιάσματος, με 20 κατοίκους (2011).Η τοπική κοινότητα είναι χαρακτηρισμένη ως αγροτικός πεδινός οικισμός, με έκταση 28,745 χμ² (2011) και μέσο σταθμικό υψόμετρο 2.

 (σε παρένθεση ο πληθυσμός της τοπικής κοινότητας) Το Αγίασμα στις αρχές του 20ού αιώνα είχε μουσουλμανικό πληθυσμό (220 κατοίκους σύμφωνα με τη στατιστική του ελληνικού στρατού και 335 σύμφωνα με την απαρίθμηση πληθυσμού του 1913). Μετά την ανταλλαγή πληθυσμών, στο Αγίασμα εγκαταστάθηκαν 99 οικογένειες προσφύγων, συνολικά 393 άτομα, με το χωριό να αποκτά προσφυγικό χαρακτήρα. Σύμφωνα με την απογραφή του 1928 είχε 411 κατοίκους, ενώ ο πληθυσμός του αυξήθηκε στους 685 κατοίκους στην απογραφή του 1940. Το Αγίασμα ορίστηκε έδρα της κοινότητας Αγιάσματος το 1927 και με το πρόγραμμα Καποδίστριας εντάχθηκε στον δήμο Κεραμωτής. Σημαντικό οικοδόμημα του χωριού είναι η εκκλησία του Αγίου Γεωργίου και το πέτρινο ξωκλήσι του Αγίου Ιωάννη του Προδρόμου στην κοινή διάβαση από το Αγίασμα στην Κεραμωτή και στη Θάσο. Κοντά στο χωριό υπάρχει και γήπεδο ποδοσφαίρου η ομάδα Μακεδονικός Αγιάσματος! Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ) Εγκυκλοπαίδεια Πάπυρος Λαρούς, εκδ. 1963 (ΠΛ)
Αρχές της Νυρεμβέργης

Οι Αρχές της Νυρεμβέργης είναι μια ομάδα από κατευθυντήριες γραμμές που ορίζουν τι συνιστά έγκλημα πολέμου. Το έγγραφο δημιουργήθηκε από την Διεθνή Επιτροπή Δικαίου των Ηνωμένων Εθνών για να κωδικοποιηθούν οι νομικές αρχές που υποστηρίχθηκαν στις δίκες των ναζιστικών πολιτικών μελών στην Νυρεμβέργη μετά τον Β' Παγκόσμιο Πόλεμο.

 Ένα οποιοδήποτε άτομο που διαπράττει μια πράξη, η οποία αποτελεί έγκλημα βάσει του διεθνούς δικαίου, είναι υπεύθυνο για αυτήν και υπόκειται σε τιμωρία. Το γεγονός ότι το εθνικό δίκαιο δεν ορίζει ποινή για μια πράξη που αποτελεί έγκλημα βάσει του διεθνούς δικαίου δεν εξαιρεί το άτομο που διέπραξε το έγκλημα από την ευθύνη βάσει του διεθνούς δικαίου. Το γεγονός ότι ένα άτομο που διέπραξε μια πράξη, η οποία αποτελεί έγκλημα βάσει του διεθνούς δικαίου, εκτελεί χρέη ηγέτη κράτους ή κυβερνητικού αξιωματούχου, δεν τον εξαιρεί από την ευθύνη βάσει του διεθνούς δικαίου. Το γεγονός ότι ένα άτομο έδρασε με βάση οδηγίες από την κυβέρνησή του ή από έναν ανώτερό του δεν τον εξαιρεί από την ευθύνη βάσει του διεθνούς δικαίου, δεδομένου ότι μια ηθική επιλογή ήταν στην ουσία δυνατή σε αυτόν. Ένα οποιοδήποτε άτομο που χρεώθηκε με έγκλημα βάσει του διεθνούς δικαίου έχει το δικαίωμα να πάει σε μια δίκαιη δίκη για την έκθεση των γεγονότων. Τα παρακάτω εγκλήματα τιμωρούνται ως τέτοια βάσει του διεθνούς δικαίου : (a) Εγκλήματα κατά της ειρήνης :(i) Σχεδιασμός, προετοιμασία, έναρξη ή διεξαγωγή πολέμου κατά παράβαση των διεθνών συνθηκών, συμφωνιών ή διαβεβαιώσεων ;(ii) Συμμετοχή σε σχέδιο ή σε συνωμοσία για την πραγματοποίηση οποιασδήποτε από τις πράξεις που αναφέρονται στο (i).(b) Εγκλήματα πολέμου :Παραβίαση των νόμων ή των εθίμων του πολέμου που περιλαμβάνουν, αλλά δεν περιορίζονται σε, δολοφονία, κακομεταχείριση ή απέλαση σε δουλεμπόριο ή για οποιοδήποτε άλλο σκοπό του αστικού πληθυσμού ή σε κατεχόμενη περιοχή ; δολοφονία ή κακομεταχείριση κρατούμενων πολέμου, δολοφονία ομήρων, λεηλασία δημόσιας ή ιδιωτικής περιουσίας, καταστροφή πόλεων ή χωριών ή άλλου είδους καταστροφή που δεν δικαιολογείται από την μη επέμβαση του στρατού.(c) Εγκλήματα κατά της ανθρωπότητας :Δολοφονία, εξόντωση, υποδούλωση, απέλαση και άλλες απάνθρωπες πράξεις εναντίον του άμαχου πληθυσμού ή διώξεις για πολιτικούς, φυλετικούς ή θρησκευτικούς λόγους ; όταν τέτοιες πράξεις ή διώξεις λαμβάνουν χώρα κατά την εκτέλεση ή σε σχέση με οποιοδήποτε έγκλημα κατά της ειρήνης ή με οποιοδήποτε έγκλημα πολέμου. Οι ηγέτες, οι ηθικοί αυτουργοί και οι συνεργοί που συμμετέχουν στην διαμόρφωση ή την εκτέλεση σχεδίου ή συνωμοσίας για την διάπραξη οποιουδήποτε από τα προαναφερθέντα εγκλήματα είναι υπεύθυνοι για όλες τις πράξεις που εκτελούνται από οποιοδήποτε άτομο κατά την εκτέλεση αυτού του σχεδίου. Η συνενοχή στην διάπραξη ενός εγκλήματος κατά της ειρήνης, κατά της ανθρωπότητας ή ενός εγκλήματος πολέμου αποτελεί έγκλημα σύμφωνα με το διεθνές δίκαιο. István Deák, Retribution against Heads of State and Prime Ministers
Α΄ κατηγορία ΠΟΑΣΠ 2017-18

Η Α΄ κατηγορία ΠΟΑΣΠ 2017-18 αποτέλεσε το 46ο πρωτάθλημα στη Α΄ κατηγορίας ΠΟΑΣΠ. Το πρωτάθλημα κέρδισε ο Α.Σ. Μανδριών για πρώτη φορά στην ιστορία του.

 Στο πρωτάθλημα της Α΄ κατηγορίας ΠΟΑΣΠ 2017-18 συμμετείχαν 12 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι τέσσερις τελευταίες ομάδες υποβιβάστηκαν στο πρωτάθλημα Β΄ κατηγορίας ΠΟΑΣΠ 2018-19. Η πρωταθλήτρια ομάδα εξασφάλιζε τη συμμετοχή της στο Πρωτάθλημα Πρωταθλητριών ΣΤΟΚ 2017-18. Επιπρόσθετα, η πρωταθλήτρια ομάδα και οι ομάδες που τερμάτιζαν στην δεύτερη και τρίτη θέση είχα δικαίωμα συμμετοχή στο Πρωτάθλημα Ένταξης ΣΤΟΚ 2018, μέσα από τα οποίο καθορίζονταν οι ομάδες που θα συμμετείχαν την επόμενη ποδοσφαιρική περίοδο στην Επίλεκτη κατηγορία ΣΤΟΚ 2018-19. Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό. Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν: Η τελική βαθμολογία του πρωταθλήματος ήταν: Πηγή: «Α΄ Κατηγορία 2017-2018». ΠΟΑΣΠ. Αρχειοθετήθηκε από το πρωτότυπο στις 28 Απριλίου 2019. Ανακτήθηκε στις 28 Απριλίου 2019. Το σύστημα βαθμολόγησης που ίσχυε ήταν: Νίκη=3 βαθμοί, Ισοπαλία=1 βαθμός, Ήττα=0 βαθμοί Ισοβαθμίες:αΑναγέννηση/Ελπίδα-Γεροσκήπου 1-0, Γεροσκήπου-Αναγέννηση/Ελπίδα 0-0βΚ.Ν. Άρμου-Προμηθέας 7-2, Προμηθέας-Κ.Ν. Άρμου 2-2 Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση. Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος: Πηγή: «Α΄ Κατηγορία 2017-2018». ΠΟΑΣΠ. Αρχειοθετήθηκε από το πρωτότυπο στις 28 Απριλίου 2019. Ανακτήθηκε στις 28 Απριλίου 2019. Α΄ κατηγορία ΠΟΑΣΠ Κύπελλο ΠΟΑΣΠ 2017-18
Λουίζα Χριστίνα της Σαβοΐας-Καρινιάν

Η Λουίζα (ιταλ. Luisa di Savoia, 1 Αυγούστου 1627 - 7 Ιουλίου 1689) από τον Οίκο της Σαβοΐας ήταν κόρη του Πρίγκιπα του Καρινιάνο και με τον γάμο της έγινε Πριγκίπισσα Διαδόχου του Μπάντεν-Μπάντεν.

 Η Λουίζα Χριστίνα ήταν η μόνη κόρη του Θωμά Φραγκίσκου του Καρινιάνο και της Μαρίας των Βουρβόνων, κόρης του Καρόλου, Κόμη του Σουασσόν. Παντρεύτηκε το 1653 τον Φερδινάνδο Μαξιμιλιανό του Μπάντεν-Μπάντεν και είχε τέκνα: Λουδοβίκος Γουλιέλμος, Μάργραβος του Μπάντεν-Μπάντεν. Chisholm, Hugh, ed. (1911). "Carignano" . Encyclopædia Britannica. 5 (11th ed.). Cambridge University Press. p. 336.
Ισαβέλλα Λουίζα της Πορτογαλίας

H Ισαβέλλα Λουίζα (πορτογαλ. Isabel Luísa de Bragança, princesa de Beira, 6 Ιανουαρίου 1669 - 21 Οκτωβρίου 1690) από τον Οίκο της Μπραγκάνσα ήταν Πριγκίπισσα (infanta) της Μπέιρα.

 Ήταν η πρώτη κόρη (το μόνο τέκνο του πρώτου γάμου) του Πέτρου Β΄ της Πορτογαλίας και της πρώτης συζύγου του Μαρίας Φραγκίσκης της Σαβοΐας, κόρης του Καρόλου Αμεδαίου, Δούκα του Νεμούρ. Η Ισαβέλλα Λουίζα Ιωσηφίνα γεννήθηκε στο ανάκτορο Ριμπέιρα της Λισαβόνας. Ως η πρώτη κόρη του βασιλιά, έλαβε τον τίτλο της Πριγκίπισσας της Μπέιρα. Η μητέρα της είχε παντρευτεί πιο πριν τον αδελφό του Πέτρου Β΄, τον Αλφόνσο ΣΤ΄ της Πορτογαλίας, αλλά ο γάμος της ήταν άτεκνος και ακυρώθηκε. Της προτάθηκαν για γάμο διαδοχικά έξι πρίγκιπες και έτσι την αποκαλούσαν Sempre-noiva ('πάντα μνηστευμένη'). Όμως ασθένησε από ευλογιά και απεβίωσε 21 ετών στο Παλαβάν της Λισαβόνας. Τάφηκε στη Μονή των Φραγκισκανών και έπειτα η σορός της μεταφέρθηκε στο Μοναστήρι του Σάο Βινσέντε ντε Φόρα στη Λισαβόνα. "HEIRESSES TO THRONES". www.guide2womenleaders.com. "Death of Isabel Luísa, Pss of Beira". www.unofficialroyalty.com.
Βαβυλώνα η Μεγάλη

Η Βαβυλώνα η Μεγάλη ή Πόρνη της Βαβυλώνας είναι ένα συμβολικό θηλυκό πρόσωπο όπου αναφέρεται στο βιβλίο της Αποκάλυψης στην Αγία Γραφή. Ο πλήρης τίτλος της αναφέρεται στην Αποκάλυψη 17 ( στίχος 5 ) ως μυστήριον, Βαβυλὼν ἡ μεγάλη, ἡ μήτηρ τῶν πορνῶν καὶ τῶν βδελυγμάτων τῆς γῆς

 Η «μεγάλη πόρνη» του Βιβλίου της Αποκάλυψης παρουσιάζεται στο κεφάλαιο 17 : 1 Ήρθε τότε ένας από τους εφτά αγγέλους που κρατούσαν τις εφτά φιάλες και μου είπε: «Έλα να σου δείξω πώς πρέπει να τιμωρηθεί η μεγάλη πόρνη, που κάθεται πλάι σε πολλά νερά. 2 Οι βασιλιάδες της γης αμάρτησαν μαζί της, κι οι κάτοικοι της γης μέθυσαν από το κρασί της πορνείας της». 3 Ο άγγελος τότε με πήγε με τη δύναμη του Πνεύματος στην έρημο· εκεί είδα μια γυναίκα να κάθεται πάνω σ’ ένα κόκκινο θηρίο· το θηρίο είχε εφτά κεφάλια και δέκα κέρατα, και παντού ήταν γεμάτο αυτοκρατορικούς τίτλους, προσβλητικούς για τον Θεό. 4 Η γυναίκα ήταν ντυμένη στην πορφύρα και στο κόκκινο, ολόχρυσο από το μάλαμα, και στολισμένη πολύτιμα πετράδια και μαργαριτάρια· στο χέρι της κρατούσε ένα χρυσό ποτήρι γεμάτο με τα βδελύγματα και τις ακαθαρσίες της πορνείας της γης. 5 Πάνω στο μέτωπό της ήταν γραμμένο ένα μυστηριώδες όνομα: «Βαβυλώνα η μεγάλη, η μάνα των πορνών και των βδελυγμάτων της γης». 6 Και είδα τη γυναίκα να μεθάει με το αίμα του λαού του Θεού, με το αίμα εκείνων που μαρτύρησαν για τον Ιησού. Όταν την είδα, έμεινα κατάπληκτος. Η Πόρνη συνδέεται με τον Αντίχριστο και το Θηρίο της Αποκάλυψης. Η λέξη "πόρνη" μπορεί επίσης να μεταφραστεί μεταφορικά ως " ειδωλολάτρισσα". Υπάρχει μεγάλη εικασία μέσα στη χριστιανική εσχατολογία για το τι συμβολίζει η Βαβυλώνα και το Θηρίο, καθώς και διάφορες σύγχρονες ερμηνείες.
Κωνσταντίνος Παλαιολόγος (γιος Μιχαήλ Η΄)

Ο Κωνσταντίνος Παλαιολόγος (1261 – 5 Μαΐου 1306) ήταν γιος του Μιχαήλ Η΄ Αυτοκράτορα των Ρωμαίων. Ως στρατηγός πολέμησε εναντίον των Σέρβων και των Τούρκων. Τον αποκαλούσαν Πορφυρογέννητο επειδή γεννήθηκε κατά τη διάρκεια της βασιλείας του πατέρα του.

 Ήταν ο δεύτερος (από τους επιζήσαντες ως την ενηλικίωση) γιος του Μιχαήλ Η΄ Παλαιολόγου και της Θεοδώρας Βατάτζαινας και γεννήθηκε στην Κωνσταντινούπολη, που από τον Αύγουστο του 1261 είχε ανακτηθεί από τους Λατίνους που την κατείχαν. Γεννήθηκε στην αίθουσα των ανακτόρων που ονομαζόταν Πορφύρα και γι' αυτό τον αποκαλούσαν πορφυρογέννητος. Ο πατέρας του του απένειμε τιμητικές διακρίσεις, ακόμη και αυτή του δεσπότη.Το 1280 πολέμησε εναντίον των Σέρβων που είχαν εισβάλλει στη Μακεδονία. Έπειτα στάλθηκε εναντίον των τούρκων επιδρομέων στη Μικρά Ασία, όπου κατάφερε να τους εκβάλλει από την κοιλάδα του ποταμού Μαιάνδρου· έτσι καθάρισε την περιοχή από την παρουσία τους. Αργότερα αναδόμησε τη Μονή Στουδίου στην Κωνσταντινούπολη. Το 1282 απεβίωσε ο πατέρας του και τον διαδέχθηκε ο μεγαλύτερος αδελφός του Ανδρόνικος Β΄. Όταν το 1293 ο Κωνσταντίνος συκοφάντησε τον αδελφό του, ο Ανδρόνικος Β΄ τον έθεσε υπό κράτηση. Έπειτα έγινε μοναχός με το όνομα Αθανάσιος. Απεβίωσε στην Κωνσταντινούπολη στις 5 Μαΐου 1306 και ετάφη στη μονή του Λιβός. Το ανάκτορο του Πορφυρογέννητου (νυν Tekfur sarayi), που βρίσκεται στο βόρειο μέρος της Κωνσταντινούπολης και γειτνιάζει με το Αυτοκρατορικό συγκρότημα των Βλαχερνών, πήρε το όνομά του από αυτόν. Νυμφεύθηκε την Ειρήνη Ραούλαινα Παλαιολογίνα και γιος τους ήταν ο: Ιωάννης 1288/89-1326, πανυπερσέβαστος, καίσαρ και κυβερνήτης της Θεσσαλονίκης. Η κόρη του Μαρία Παλαιολογίνα παντρεύτηκε τον Στέφαν-Ουρός Γ΄ (τον λεγόμενο ντέτσανι) ηγεμόνα της Σερβίας. Δισεγγονή της Μαρίας είναι η Ελένη Δραγάση, σύζυγος του Μανουήλ Β΄ Αυτοκράτορα των Ρωμαίων.
Ελατιά Δράμας

Η Ελατιά, που μέχρι το 1927 ήταν γνωστή ως Καλύβια Κούτρα ή Καρά Ντερέ, είναι δασικό χωριό στη βόρεια Μακεδονία της Ελλάδας κοντά στα σύνορα με τη Βουλγαρία. Αποτελεί το διοικητικό κέντρο του δάσους Ελατιά. Ο οικισμός, ο οποίος έγινε μέρος της κοινότητας Σιδηρονέρου το 1927, διαλύθηκε το 1940.

 Μετά τον Ρωσοτουρκικό πόλεμο, το χωριό Ελατιά (Καλύβια Κούτρα ή Καράντερέ) παρέμεινε στα σύνορα της Οθωμανικής Αυτοκρατορίας και ο πληθυσμός του αποτελούνταν από Πομάκους και μερικές οικογένειες Σαρακατσάνων που έμεναν εκεί τα καλοκαίρια. Προσχώρησε στην Ελλάδα μετά τον Α΄ Παγκόσμιο Πόλεμο. Το όνομά της άλλαξε σε Ελατιά το 1927. Από το χωριό αποχώρησαν οι μουσουλμάνοι κάτοικοί του κατά την περίοδο του 1919-1934, πιθανότατα το 1923 ως αποτέλεσμα της Συνθήκης της Λωζάνης. Από τότε το χωριό παρέμεινε ένα μέρος για τους Σαρακατσάνους τα καλοκαίρια και σήμερα χρησιμεύει ως κέντρο δασοκομίας του βουνού Ελατιά και ως τουριστικός σταθμός και καταφύγιο στο βουνό. Καρά-ντερε (Ελατιά) Δάσος Ελατιάς (Καρά ντερέ) Καράντερε (Μαύρο ρέμα)
Διεθνές Φεστιβάλ Ταινιών Μικρού Μήκους του Όμπερχαουζεν

Το Διεθνές Φεστιβάλ Ταινιών Μικρού Μήκους του Όμπερχαουζεν (γερμ. Internationale Kurzfilmtage Oberhausen) καθιερώθηκε το 1954 και θεωρείται ένα από τα Φεστιβάλ Ταινιών Μικρού Μήκους με την μεγαλύτερη παράδοση παγκοσμίως. Διοργανώνεται ετησίως στην γερμανική πόλη Όμπερχαουζεν. Το φεστιβάλ είναι εξειδικευμένο σε ταινίες μικρού μήκους μυθοπλασίας και πειραματικές, γυρισμένες σε φιλμ η σε βίντεο. Διάφοροι διάσημοι σκηνοθέτες όπως οι Βιμ Βέντερς, Τζορτζ Λούκας, Ρόμαν Πολάνσκι και Μάρτιν Σκορσέζε έχουν συμμετάσχει στο φεστιβάλ.

 Στα πλαίσια τεσσάρων διαγωνισμών (International, Deutsch, Kinder und Jugend, MuVi-Preis) παρουσιάζονται ταινίες και βίντεο από ολόκληρο τον κόσμο τραβώντας την προσοχή τηλεοπτικών συντακτών, εκπροσώπων άλλων φεστιβάλ και δημοσιογράφων. Το κύριο βραβείο του φεστιβάλ είναι το μεγάλο βραβείο της πόλης του Όμπερχαουζεν στον διεθνή διαγονισμό (Großer Preis der Stadt Oberhausen), που χρηματοδοτείται με 7.500 €. Επιπλέον απονέμεται το βραβείο ARTE για την καλύτερη ευρωπαϊκή ταινία μικρού μήκους, που χρηματοδοτείται με 7.500 €ενώ η καλύτερη γερμανική συνεισφορά βραβεύεται με 5.000 €. Κάθε χρόνο αγοράζονται επιλεγμένες συνεισφορές από τους διαγωνισμούς και τα πρόσθετα προγράμματα του φεστιβάλ, αρχειοθετούνται και παρουσιάζονται ή διανέμονται μη εμπορικά σε ολόκληρο τον κόσμο. Έτσι το αρχείο του φεστιβάλ διαθέτει σήμερα (2006) περίπου 1.300 ταινίες κυρίως συνεισφορές από την πρώην Γιουγκοσλαβία, την Τσεχοσλοβακία, το Ηνωμένο Βασίλειο, τη Γαλλία, την Ιταλία, την Πολωνία και τις Ηνωμένες Πολιτείες. Το αρχείο λειτουργεί με βάση τις προδιαγραφές της FIAF (Féderation International des Archives du Film). 1954 Ίδρυση του «Πολιτιστικού Δυτικογερμανικού Φεστιβάλ Ταινιών» (Westdeutsche Kulturfilmtage) 1959 Μετονομασία σε «Δυτικογερμανικό Φεστιβάλ Ταινιών Μικρού Μήκους» (Westdeutsche Kurzfilmtage) 1962 Ανάγνωση του «Μανιφέστου του Όμπερχαουζεν» 1970 Πρώτη ταινία με Computeranimation 1989 Καθιέρωση τμήματος βίντεο 1991 Μετονομασία σε «Διεθνές Φεστιβάλ Ταινιών Μικρού Μήκους του Όμπερχαουζεν» (Internationale Kurzfilmtage Oberhausen) 1999 Μετατροπή του Φεστιβάλ από μέρος της δημοτικής διοίκησης σε μη κερδοσκοπική Εταιρεία Περιορισμένης Ευθύνης 2001 Καθιέρωση της της πρώτης διαδικτυακής πύλης ταινιών μικρού μήκους παγκοσμίως shortfilm.de 2003 Καθιέρωση της διεθνούς πλατφόρμας reelport.com, για ανέβασμα στο διαδίκτυο και υποβολή υποψηφιότητας 1954 έως 1970: Hilmar Hoffmann 1971 έως 1975: Will Wehling 1975 έως 1985: Wolfgang J. Ruf 1985 έως 1990: Karola Gramann 1990 έως 1997: Angela Haardt από το 1997: Lars Henrik Gass "Short film is a great first step for a budding filmmaker. That’s how I made my beginnings and Oberhausen was an important step on my path to become a Director." Roman Polanski Ιστοσελίδα του Διεθνούς Φεστιβάλ Ταινιών Μικρού Μήκους Όμπερχαουζεν
Ραλφ Ο'Νιλ

Ο Ραλφ Ο'Νιλ (Ralph Telford O'Neal, 15 Δεκεμβρίου 1933 - 11 Νοεμβρίου 2019) ήταν πολιτικός από τις Βρετανικές Παρθένους Νήσους και πρωθυπουργός από το 2007 ως το 2011. Είναι ο πρώτος που διορίστηκε στη θέση αυτή, που θεσμοθετήθηκε από τον Κυβερνήτη των Νησιών, στις 22 Αυγούστου του 2007, με βάση το Σύνταγμα που τέθηκε σε ισχύ την ίδια χρονιά.

 Γεννήθηκε το 1933 και έκανε σπουδές στο Πανεπιστήμιο της Οξφόρδης. Είναι κάτοχος μεγάλων εκτάσεων γης στα νησιά και υπήρξε ανάμεσα στα άλλα σύμβουλος της εταιρείας «Shell». Από το 1971 εκλεγόταν συνεχώς βουλευτής. Στις γενικές εκλογές του 1991 κατήλθε υποψήφιος με αντίπαλο τον ανεψιό του, ο οποίος επίσης ονομαζόταν Ραλφ Ο'Νιλ. Ο θείος κέρδισε τις εκλογές αυτές. Υπηρέτησε στο αξίωμα του επικεφαλής υπουργού (Chief Minister of the British Virgin Islands), αξίωμα που αναφέρεται στο παλιό Σύνταγμα. Στο αξίωμα αυτό υπηρέτησε από το 1995 (όταν πέθανε ο Λαβίτι Στάουτ) μέχρι το 2003. Κέρδισε τις εκλογές του 1999, όμως ηττήθηκε στις επόμενες εκλογές του 2003 από το Εθνικό Δημοκρατικό Κόμμα. Επέστρεψε στην εξουσία έπειτα από τη νίκη του στις εκλογές στις 20 Αυγούστου του 2007, κατά τις οποίες το δικό του Κόμμα (Κόμμα των Βρετανικών Παρθένων Νήσων) κέρδισε σαρωτική νίκη [1] Αρχειοθετήθηκε 2007-09-28 στο Wayback Machine. με ποσοστό 45,2% των ψήφων και 10 έδρες επί συνόλου 15 στην Εθνοσυνέλευση έναντι 39,6% και 2 έδρες για το Εθνικό Δημοκρατικό Κόμμα και 1 ανεξάρτητο. Στις επόμενες εκλογές, που διεξήχθησαν στις 7 Νοεμβρίου 2011, το αντιπολιτευόμενο Εθνικό Δημοκρατικό Κόμμα του Ορλάντο Σμιθ κέρδισε νίκη με 9 έδρες επί του Κόμματος των Παρθένων Νήσων (VIP) του Ο' Νιλ, που έμεινε στις 4 έδρες επί συνόλου 13 που αποφασίστηκαν στην ψηφοφορία.Ο Ο' Νιλ πέθανε στην Τορτόλα στις 11 Νοεμβρίου 2019.
Μπρετίσλαφ Β΄ της Βοημίας

Ο Μπρετίσλαφ Β΄, τσεχ. Břetislav II. (π. 1060 - 22 Δεκεμβρίου 1100) από τον Οίκο των Πρεμυσλιδών ήταν δούκας της Βοημίας (1092-1100), μεγάλος εχθρός τού παγανισμού.

 Ήταν ο πρωτότοκος γιος τού Βρατσλάου Β΄ δούκα της Βοημίας και της Αδελαΐδας των Άρπαντ, κόρης τού Ανδρέα Α΄ της Ουγγαρίας. Διαδέχθηκε τον θείο του Κορράδο Α΄ και εργάστηκε για την καταστροφή τού παλαιού Σλαβικού πολιτισμού. Το 1097 εκτόπισε τούς Σλαβόνους μοναχούς της μονής στο Σαζάβα, που είχε ιδρυθεί το 1033 από τον Προκόπιο. Επίσης θέλησε να παύσει στη διαδοχή την αρχή της εκλογής και να την αντικαταστήσει με την αρχή τού πρεσβύτερου, όπως την είχε σκεφτεί ο πάππος του Μπρετίσλαφ Α΄: ο μεγαλύτερος σε ηλικία πρίγκιπας τού Οίκου θα κατείχε τη Βοημία ως ηγεμόνας επί όλης της επικράτειας και οι οι νεαρότεροι σε ηλικία θα κυβερνούσαν σε περιοχές της Μοραβίας. Αυτό ωφέλησε τον δευτερότοκο αδελφό του Μποζιβόι Β΄, που τον περιέβαλε με το δουκάτο τού Μπρνο το 1097, αφήνοντας έτσι τους γιους τού Κορράδου Α΄ (που πιο πριν ήταν δούκας του Μπρνο) από τη διαδοχή εκεί. Επίσης επέτυχε να περιβληθεί με το αξίωμά του στη Συνέλευση (λατιν. Dieta) στο Ρέγκενσμπουρκ το 1099, κάτι που επιθυμούσε από καιρό. Το 1100 στη δυτική Βοημία, στο κυνηγετικό περίπτερο τού Ζμπέτσνο, οι αντίπαλοί του τον δολοφόνησαν. Νυμφεύτηκε το 1094 τη Λούιτγκαρτ τού Γουίνντμπερκ (Λουκάρτα τού Μπόγκεν) και είχε τέκνο: Μπρετίσλαφ, εξεγέρθηκε εναντίον τού θείου του Σομπιέσλαφ Α΄ δούκα της Βοημίας και σκοτώθηκε το 1130. Sommer, Petr (2009). Přemyslovci. Budování českého státu. Prague: Nakladatelství Lidové noviny. p. 779. ISBN 978-80-7106-352-0.
Universal Themes

Το "Universal Themes" είναι το έβδομο στούντιο άλμπουμ των Sun Kil Moon. Κυκλοφόρησε στις 2 Ιουνίου του 2015 από την Caldo Verde Records. Πριν την κυκλοφορία του άλμπουμ κυκλοφόρησαν τα singles, "The Possum", "Garden of Lavender" και "Ali/Spinks 2". Στο άλμπουμ παίζει ντραμς ο Steve Shelley των Sonic Youth.

 Mark Kozelek — φωνή, κιθάρα, κρουστά, παραγωγή, φωτογραφία Steve Shelley — ντραμς Alex Schwartz — μπάσο Chris Connolly — πλήκτρα (8) Nathan Winter — ηχογράφηση Aaron Mullan — επιπλέον ηχογράφηση Jack Kertzman — επιπλέον ηχογράφηση Will Chason — ηχογράφηση, μίξινγκ Brian Azer — σχέδιο Ολλανδία - 95 Ιρλανδία - 64 Ηνωμένο Βασίλειο - 96 Billboard Folk Albums - 10 Billboard Independent Albums - 44 Billboard Tastemaker Albums - 17 Billboard Top Rock Albums - 48
Σουνίλ Τσέτρι

Ο Σουνίλ Τσέτρι (αγγλικά: Sunil Chhetri, γεννήθηκε 3 Αυγούστου 1984) είναι Ινδός επαγγελματίας ποδοσφαιριστής, ο οποίος αγωνίζεται ως επιθετικός για τη Μπένγκαλουρου και την Εθνική ομάδας της Ινδίας. Ένας από τους καλύτερους Ασιάτες επιθετικούς όλων των εποχών, έγινε γνωστός και ως Captain Fantastic, και είναι ο παίκτης με τις περισσότερες συμμετοχές και τέρματα με την εθνική ομάδα της χώρας του.

 Ο Σουνίλ Τσέτρι γεννήθηκε στις 3 Αυγούστου 1984 στη Σεκουντεραμπάντ της Άντρα Πραντές (σήμερα αποτελεί μέρος της Τελανγκάνα) στην Ινδία. Είναι παιδί του Κ. Μ. Τσέτρι, αξιωματικού του Σώματος Ηλεκτρονικών και Μηχανολόγων Μηχανικών του Ινδικού Στρατού και Σουσίλα Τσέτρι. Ο πατέρας του έπαιξε για την ομάδα του Ινδικού Στρατού, ενώ η μητέρα του και οι δίδυμες αδελφές του έπαιξαν για την εθνική ομάδα γυναικών του Νεπάλ. Ο Τσέτρι άρχισε να παίζει ποδόσφαιρο από νεαρή ηλικία όταν συμμετείχε σε διάφορα τουρνουά.Ξεκίνησε την επαγγελματική του σταδιοδρομία στη Μοχούν Μπαγκάν το 2002. Στη συνέχεια μεταγράφηκε στην ΤΚΤ όπου σκόραρε 21 γκολ σε 48 αγώνες. Το 2010 υπέγραψε στους Κάνσας Σίτι Ουίζαρντς της Μέιτζορ Λιγκ Σόκερ και έγινε ο τρίτος παίκτης από την υποήπειρο που αγωνίστηκε στο εξωτερικό. Ωστόσο, η παραμονή του στις Ηνωμένες Πολιτείες δεν κράτησε πολύ και σύντομα επέστρεψε στην Ι-Λιγκ της Ινδίας, όπου έπαιξε για την Τσιράγκ Γιουνάιτεντ και τη Μοχούν Μπαγκάν, προτού επιστρέψει στο εξωτερικό. Αυτή τη φορά υπέγραψε στη Σπόρτινγκ Λισαβόνας της Πριμέιρα Λίγα, όπου αγωνίστηκε με τη δεύτερη ομάδα του συλλόγου.Βοήθησε την Ινδία να κερδίσει το Κύπελλο Νεχρού το 2007, το 2009 και το 2012, καθώς και το Πρωτάθλημα Νότιας Ασίας του 2011. Ήταν επίσης ένας από τους καλύτερους παίκτες της Ινδίας κατά τη διάρκεια του Ασιατικού Τσάλεντζ Καπ το 2008, όπου η Ινδία κέρδισε το τουρνουά και έτσι προκρίθηκε για πρώτη φορά στο Ασιατικό Κύπελλο σε 27 χρόνια. Στη συνέχεια, βοήθησε την Ινδία να σκοράρει κατά τη διάρκεια της σύντομης πορείας της στο Ασιατικό Κύπελλο του 2011 με δύο τέρματα. Ο Τσέτρι ονομάστηκε επίσης Παίκτης της Χρονιάς στην Ινδία τέσσερις φορές το 2007, το 2011, το 2013 και το 2014. Κατάλογος κορυφαίων διεθνών σκόρερ ποδοσφαίρου ανδρών ανά χώρα Κατάλογος ποδοσφαιριστών ανδρών με 50 ή περισσότερα διεθνή γκολ
Θερμότητα χημικής αντίδρασης

Ο όρος θερμότητα χημικής αντίδρασης, αναφέρεται στην θερμότητα που παρατηρείται (ή εκδηλώνεται) κατά το στάδιο μιας χημικής αντίδρασης, που συμβαίνει υπό δεδομένη θερμοκρασία και χωρίς να μεταβάλλονται ο όγκος και η πίεση, εντός του συστήματος, αλλά και να μη συντελείται εξ αυτής της θερμότητας εξωτερικό έργο. Η Θερμότητα χημικής αντίδρασης, λεγόμενη και "βασική ενθαλπία χημικής αντίδρασης" γενικά, αποτελεί αντικείμενο έρευνας και μελέτης της Θερμοχημείας, ενώ ο προσδιορισμός της είναι αντικείμενο της Θερμιδομετρίας που επιχειρείται με ειδικά όργανα, τα λεγόμενα θερμιδόμετρα.

 Δύο είναι οι βασικές συνθήκες υπό τις οποίες γίνονται οι σχετικές μετρήσεις: α) Υπό σταθερό όγκο και β) Υπό σταθερή πίεση. Η θερμότητα χημικής αντίδρασης υπό σταθερό όγκο είναι ίση με τη μεταβολή της εσωτερικής ενέργειας του συστήματος. Η θερμότητα χημικής αντίδρασης υπό σταθερή πίεση είναι ίση προς τη μεταβολή της ενθαλπίας του συστήματος.Ο προσδιορισμός των παραπάνω θερμοτήτων γίνεται σχετικά εύκολα από τη θερμιδομετρία. Όταν όμως αναπτύσσονται ιδιαίτερα υψηλές θερμοκρασίες, ή όταν συμβαίνουν παράλληλα δευτερεύουσες αντιδράσεις, προκειμένου να αποφευχθεί σύγχυση στον προσδιορισμό, ακολουθούνται ιδιαίτεροι υπολογισμοί που βασίζονται στις μεταβολές της ελεύθερης ενέργειας ή της ενθαλπίας. "Εγκυκλοπαίδεια Πάπυρος Larousse Britannica" τομ.28ος, σελ.68.
Κάρουϊν Τζόουνς

Ο Κάρουϊν Χόουελ Τζόουνς (Carwyn Howell Jones, 21 Μαρτίου 1967) είναι Ουαλός πολιτικός, Πρωθυπουργός της Ουαλίας από το 2009 ως το 2018. Είναι επίσης και ηγέτης του Ουαλικού Εργατικού Κόμματος.

 Γεννήθηκε στο Σουόνσι. Σπούδασε νομικά στο στο Πανεπιστήμιο Αμπερίστουϊθ και είναι Γενικός Σύμβουλος για την Ουαλία από το 2007. Μετά την ανακοίνωση της παραίτησης του Ρόντρι Μόργκαν ανέλαβε και πρωθυπουργός της Ουαλίας και αρχηγός του Εργατικού Κόμματος. Πολυμέσα σχετικά με το θέμα Carwyn Jones στο Wikimedia Commons Jones AM Website
Μαξιμίνος Θραξ

Ο Γάιος Ιούλιος Βέρος Μαξιμίνος Θραξ (Gaius Iulius Verus Maximinus, 173 – 10 Μαΐου 238), γνωστός και ως Μαξιμίνος Α΄, ήταν Ρωμαίος Αυτοκράτορας από το 235 έως το 238. Ο Μαξιμίνος περιγράφεται από διάφορες αρχαίες πηγές, αν και καμία δεν είναι σύγχρονή του εκτός από τη Ρωμαϊκή Ιστορία του Ηρωδιανού. Η βασιλεία του θεωρείται συχνά ότι σηματοδοτεί την αρχή της κρίσης του 3ου αιώνα. Πέθανε στην Ακυληία ενώ προσπαθούσε να καταστείλει μία συγκλητική εξέγερση.

 Το πιο πιθανό είναι ότι ο Μαξιμίνος ήταν θρακο-ρωμαϊκής καταγωγής (έτσι πιστεύεται και από τον Ηρωδιανό στα γραπτά του). Σύμφωνα με την εμφανώς αναξιόπιστη «Ιστορία των Αυγούστων» (Historia Augusta), γεννήθηκε στη Θράκη ή τη Μοισία από Γότθο πατέρα και Αλανή μητέρα. Ωστόσο, η υποτιθέμενη καταγωγή του είναι εξαιρετικά απίθανη, καθώς η παρουσία των Γότθων στην παραδουνάβια περιοχή μαρτυρείται για πρώτη φορά μετά την έναρξη της κρίσης του 3ου αιώνα. Ο Μαξιμίνος υπήρξε ο πρώτος αυτοκράτορας που δεν βρέθηκε ποτέ στη Ρώμη, πρωτεύουσα της αυτοκρατορίας. Ο Μαξιμίνος ήταν πιθανότατα υποκινητής και υπεύθυνος της δολοφονίας του προηγούμενου αυτοκράτορα Αλέξανδρου Σεβήρου. Ανακηρύχθηκε αυτοκράτορας από τα ρωμαϊκά στρατεύματα στον Ρήνο. Γρήγορα αναγκάστηκε εκ των πραγμάτων να αντιμετωπίσει πλείστες βαρβαρικές επιδρομές, με σημαντικότερες αυτές στον Μάιν και στο Δούναβη. Ωστόσο οι πολεμικές του ενέργειες αντιμετωπίστηκαν με δυσπιστία και αντίδραση από τη σύγκλητο και το λαό. Αμέσως αντέδρασε στις διαμαρτυρίες με βία και καταστολή. Γρήγορα οι αντιδράσεις μεταφέρθηκαν στην Αφρική και στην Ιταλία υπό την ηγεσία των δύο Γορδιανών, γεγονός που απέβη μοιραίο. Ο Μαξιμίνος επιστρέφοντας από την Παννονία όπου πολεμούσε δολοφονήθηκε από τους στρατιώτες του. Οι διάδοχοι του ήταν για πολύ μικρό χρονικό διάστημα ο Γορδιανός Α΄ και ο Γορδιανός Β΄ βασικοί υποκινητές της ανατροπής του. Ηρωδιανός (ιστορικός), Roman History, Book 7 Εγκυκλοπαίδεια Πάπυρος Λαρούς Μπριτάννικα, τόμος 40, σελίδα 270 Meckler, Michael L., Maximinus Thrax (235-238 A.D.), De Imperatoribus Romanis Αρχειοθετήθηκε 2019-06-09 στο Wayback Machine. (1997) Syme, Ronald, Emperors and Biography, Oxford University Press, 1971 Canduci, Alexander (2010), Triumph & Tragedy: The Rise and Fall of Rome's Immortal Emperors, Pier 9, ISBN 978-1-74196-598-8 Southern, Pat. The Roman Empire from Severus to Constantine, Routledge, 2001 Στα αγγλικά: Maximinus coinage «Caius Julius Verus Maximinus Thrax». Catholic Encyclopedia. New York: Robert Appleton Company. 1913.
Κλιφ Έντουαρντς

Ο Κλιφ Έντουαρντς (Clifton Avon Edwards, Χάνιμπαλ, 14 Ιουνίου 1895 - Χόλιγουντ, 17 Ιουλίου 1971), γνωστός επίσης με το προσωνύμιο Ukulele Ike, ήταν Αμερικανός τραγουδιστής και μουσικός. Απέκτησε μεγαλύτερη φήμη κατά τις δεκαετίες του 1920 και 1930, ενώ υπήρξε ένας από τους πρώτους τζαζ τραγουδιστές που ηχογράφησαν και τραγούδησε στο ύφος του σκατ, λίγα χρόνια πριν την ηχογράφηση του Heebie Jeebies από τον Λούις Άρμστρονγκ. Ο Έντουαρντς συμμετείχε επίσης σε — κυρίως δεύτερης διαλογής — κινηματογραφικές ταινίες, ενώ διακρίθηκε στο όργανο του ουκουλέλε, με το οποίο συχνά συνόδευε τις ερμηνείες του. Στην ύστερη περίοδο της καριέρας του δάνεισε τη φωνή του σε χαρακτήρες κινουμένων σχεδίων της Walt Disney. Στη διάρκεια της σταδιοδρομίας του πουλήθηκαν περίπου 75 έως 80 εκατομμύρια δίσκοι του.

 Γεννήθηκε στο Χάνιμπαλ του Μιζούρι και σε εφηβική ηλικία εγκατέλειψε το σχολείο προκειμένου να εργαστεί στο χώρο του θεάματος. Εγκαταστάθηκε στο Σεντ Λούις, όπου αρχικά εμφανιζόταν σε κέντρα διασκέδασης και σαλούν ως τραγουδιστής, πριν σημειώσει επιτυχία στο είδος του βοντβίλ (Vaudeville) και σε παραστάσεις του Μπρόντγουεϊ. Η πρώτη ηχογράφησή του κυκλοφόρησε το 1922, τραγουδώντας με το μεμβρανόφωνο όργανο kazoo, ενώ μέχρι το 1933 ηχογράφησε περισσότερα από 125 τραγούδια, συνεργαζόμενος συχνά με σημαντικούς τζαζ μουσικούς όπως ο σαξοφωνίστας και τρομπετίστας Τζίμι Ντόρσεϊ και ο κιθαρίστας Έντι Λανγκ. Το 1924 συμμετείχε στο έργο Lady Be Good του Τζορτζ Γκέρσουιν, ενώ ήταν πρωταγωνιστής στην παράσταση των θεατρικών παραγωγών Ziegfeld Follies του 1927. Συμμετείχε σε περισσότερες από εκατό ταινίες, συνήθως προσφέροντας ένα σύντομο κωμικό διάλειμμα, ενώ εμφανίστηκε επίσης με τον Μπάστερ Κίτον σε μία σειρά κωμικών ταινιών της Metro-Goldwyn-Mayer, μεταξύ αυτών οι Doughboys (1930), Parlor, Bedroom and Bath (1931) και Sidewalks of New York (1931). Το 1932 απέκτησε την πρώτη εθνική ραδιοφωνική παραγωγή του στο CBS και από τότε συνέχισε να παρουσιάζει ραδιοφωνικά προγράμματα μέχρι το 1946. Σε προσωπικό επίπεδο, από τα μέσα της δεκαετίας του 1930, σοβαρά προβλήματα αλκοολισμού και χαρτοπαιξίας είχαν ως αποτέλεσμα να χάσει το μεγαλύτερο μέρος της περιουσίας του. Το 1939 συμμετείχε στην ταινία Πινόκιο της Disney, δανείζοντας τη φωνή του στο χαρακτήρα του Jiminy Cricket και τραγουδώντας το When You Wish Upon a Star. Το 1949 εμφανίστηκε στην αμερικανική τηλεόραση με ένα δικό του μουσικό πρόγραμμα, διάρκειας 15 λεπτών, το οποίο διατηρήθηκε για μερικούς μήνες. Επανήλθε προσωρινά στο προσκήνιο στη δεκαετία του 1950, τραγουδώντας σε μία ηχογράφηση του 1956 για τη Disney, ωστόσο τα τελευταία χρόνια της ζωής του έζησε στην αφάνεια, με προβλήματα υγείας και σε δεινή οικονομική κατάσταση. Scott Yanow, Classic Jazz, Backbeat Books, 2001 Frank Cullen, Florence Hackman, Donald McNeilly, Vaudeville, Old & New: An Encyclopedia of Variety Performers in America, Routledge, 2007 Larry F. Kiner, The Cliff Edwards Discography, Greenwood Press, New York, 1987 Cliff Edwards "Ukulele Ike" — Βιογραφικές πληροφορίες και δισκογραφία
Εθνικός Ιστορικός Χώρος του Γουνεμπορίου στο Λασίν

Το ιστορικό μουσείο του Εθνικού Ιστορικού Χώρου του Γουνεμπορίου στο Λασίν (γαλλικά: Lieu historique national de la Commerce-de-la-Fourrure-à-Lachine‎) είναι ένας επισκέψιμος χώρος στο διαμέρισμα (arrondissement) του Λασίν (Lachine) στο Μόντρεαλ. Βρίσκεται τοποθετημένος στο δυτικό ακραίο σημείο του καναλιού του Λασίν και θεωρείται ως ένας από τους Εθνικούς Ιστορικούς Χώρους του Καναδά.

 Στις αρχές του 17ου αιώνα, Γαλλοκαναδοί ταξιδευτές (voyageurs) κατέπλεαν σε αυτή τη περιοχή του νησιού του Μόντρεαλ στις όχθες του Αγίου Λαυρεντίου, για να αποθέσουν και για να πουλήσουν τα εμπορεύματά τους που μετέφεραν από την ενδοχώρα της Βόρειας Αμερικής. Μέχρι εκείνη την εποχή, οι καταρράκτες του Λασίν απέτρεπαν στα μεγάλα πλοία να πλεύσουν κατά μήκος του άνω ρου του ποταμού και στις Μεγάλες Λίμνες. Λόγω της σημαντικότητας και της σπανιότητας του μνημείου, ο οργανισμός διαχείρισης των Πάρκων του Καναδά (Parcs Canada), έθεσε υπό την προστασία του το μνημείο και την τοποθεσία με στόχο την ανάδειξη του ιστορικού και του στρατηγικού χαρακτήρα του εμπορευματικού σταθμού. Από το Μόντρεαλ ξεκινούσαν όλες οι αποστολές για την εξέρευση πολύτιμων δερμάτων που χρειάζονταν για την κατασκευή ρουχισμού και άλλων προϊόντων. Η μεταφορά των δερμάτων γίνονταν σε αυτό το σημείο από τα κανόε στα πλοία. Το κυνήγι και το εμπόριο της γούνας μπορούσε να γίνει μόνο λίγους μήνες το χρόνο, συνήθως από τον Μάιο έως τον Αύγουστο, λόγω του εξαιρετικά ψυχρού χειμώνα, που πάγωνε τις λίμνες και τα ποτάμια. Μια πέτρινη αποθήκη χτίστηκε το 1803 από τη "North West Company" για να αποθηκεύονται τα γουνοφόρα δέρματα από το εμπόριο της γούνας. Το κτίριο χρησιμοποιηθήκε ως αποθηκευτικός χώρος μέχρι το 1859, οπότε πουλήθηκε σε μια γυναικεία μοναστική αδελφότητα ως κατοικία. Το κανάλι του Λασίν ολοκληρώθηκε το 1825 και παράκαμπτε του καταρράκτες του Λασίν. Ο Σερ Τζωρτζ Σίμσον, εκτελεστικός διευθυντής του "Hudson's Bay Company", είχε τη βίλα του απέναντι από τη τοποθεσία. Το 1977, η αποθήκη και ο περιβάλλοντας χώρος αγοράστηκε από την Καναδική Κυβέρνηση για λογαριασμό του "Parcs Canada" και το 1985, έγιναν τα εγκαίνια του μουσείου. The Fur Trade at Lachine National Historic Site, Parks Canada.